Bella addormentata

Bella addormentata (; kansainvälisesti Dormant Beauty) on vuonna 2012 ensi-iltansa saanut Marco Bellocchion ohjaama ja käsikirjoittama italialais-ranskalainen draamaelokuva, jonka keskeisiä osia näyttelevät Toni Servillo, Isabelle Huppert, Alba Rohrwacher, Michele Riondino, Maya Sansa, Pier Giorgio Bellocchio, Gianmarco Tognazzi, Fabrizio Falco, Brenno Placido ja Roberto Herlitzka. Elokuvan käsikirjoituksen laativat Bellocchio, Veronica Raimo ja Stefano Rulli. Marco Chimenz, Giovanni Stabilini ja Riccardo Tozzi olivat elokuvan tuottajia. Eutanasiaa käsittelevä elokuva sai ensi-iltansa vuoden 2012 Venetsian elokuvajuhlilla, missä Marco Bellocchio oli ehdokkaana pääkilpailussa parhaan elokuvan Kultaisen leijonan saajaksi.

 Juoni 

Bella addormentata sijoittuu Italiaan ja seuraa muutamaa ihmistä, jotka punnitsevat elämän, rakkauden ja toivon merkitystä vuoden 2009 helmikuussa kuuluisan koomapotilaan, Eluana Englaron, viimeisinä päivinä. Äänestävä senaattori Uliano Beffardi pohtii meneekö puolueensa mukana eutanasiamyönteisyydessä vai ei, eläköitynyt näyttelijä ja hyvin uskonnollinen äiti hoivaa syvässä koomassa olevaa tytärtään ja nuori lääkäri yrittää pelastaa nuoren itsetuhoisen huumeidenkäyttäjän itsemurhalta. Jokainen henkilö joutuu lopulta päättämään miten toimia jonkinlaisessa eutanasiatilanteessa, ja he kaikki päättävät sitä vastaan.

 Näyttelijät 

 Tuotanto 
Bella addormentata perustuu tosielämän Eluana Englaron (1970–2009) suurta kohua aiheuttaneeseen eutanasiatapaukseen. Englaro oli ollut vuonna 1992 tapahtuneesta auto-onnettomuudesta lähtien pysyvässä vegetatiivisessa tilassa 17 vuoden ajan, kunnes hänen isänsä ja edunvalvojansa Beppino Englaro sai pitkän oikeustaistelun jälkeen Italian korkeimman vetoomustuomioistuimen oikeuden luvalla irrottaa hänet neste- ja ruokintaletkuista. Oikeuden päätöksen perusteena oli, että Englaron tila on pysyvä ja toivoton. Englaron tiedetään myös ennen onnettomuutta sanoneen, että hän mieluummin kuolee kuin pysyy laitteiden varassa keinotekoisesti hengissä. Pääministeri Silvio Berlusconi vastusti oikeuden päätöstä ja yritti kumota sen lakisäädöllä katolisen kirkon tuella kokoontumalla kiireelliseen istuntoon, mutta Englaron todettiin kuolleen samaan aikaan kun Italian senaatti ryhtyi käsittelemään tapausta. Senaatin tarkoituksena oli ollut säätää laki, joka olisi estänyt Englaron kuoleman ja pakottanut sairaalan jatkamaan letkuruokintaa. Eluana Englaro kuoli 38-vuotiaana kolme päivää letkuruokinnan lopettamisen jälkeen 9. helmikuuta 2009. Vaikka Bella addormentata sijoittuukin Eluana Englaron tapauksen aikaan ja paikkaan, se ei kerro suoraan siitä vaan Eluana Englaro ja eutanasia ovat ainoastaan elokuvan juonen taustalla. Elokuva kertoo eri ihmisistä ja heidän tarinoistaan.

Bella addormentatan kuvaukset alkoivat 30. tammikuuta 2012 ja päättyivät 6. huhtikuuta 2012. Elokuva kuvattiin Friuli-Venezia Giulian ja Latiumin alueilla Italiassa 5,7 miljoonan euron budjetilla. Friuli-Venezia Giuliassa elokuvaa kuvattiin seitsemän viikkoa Udinen kaupungissa sekä Cividale del Friulin, Trivignano Udinesen että Gonarsin kunnissa Udinen maakunnassa. Latiumissa elokuvan kuvauspaikkana oli Rooma, jossa elokuvaa kuvattiin kolme viikkoa. Elokuvan tuotantoyhtiöinä olivat italialainen Cattleya ja ranskalainen Babe Film, joiden kanssa yhteistyötä tekivät italialainen Rai Cinema ja ranskalaiset La Banque Postale Images 5 ja Sofica Manon 2. Bella addormentatan virallinen italialainen traileri julkaistiin 24. elokuuta 2012. Elokuvan virallinen ranskalainen traileri julkaistiin 11. maaliskuuta 2013.

 Julkaisu ja vastaanotto 
Bella addormentata sai ensi-iltansa Venetsian elokuvajuhlilla Italiassa 5. syyskuuta 2012. Elokuva sai teatteriensi-iltansa Italiassa 6. syyskuuta 2012 ja Ranskassa 10. huhtikuuta 2013. Elokuva oli saanut ensi-iltansa Ranskassa jo La Roche-sur-Yonin elokuvajuhlilla 23. lokakuuta 2012. 01 Distribution oli elokuvan teatterilevittäjänä Italiassa ja Bellissima Films Ranskassa. Elokuva tuotti teatterikierroksensa aikana Italiassa 1 171 000 euroa ja keräsi Ranskassa 28 094 katsojaa. Elokuva on kiertänyt useita elokuvajuhlia ympäri maailman, kuten vuoden 2012 Toronton elokuvajuhlat. Bella addormentata ei saanut Suomessa teatteriensi-iltaa, mutta se esitettiin Espoo Cinén elokuvajuhlilla 19. elokuuta 2013.

Bella addormentata on saanut elokuvakriitikoilta myönteisen vastaanoton. Rotten Tomatoes -sivuston mukaan 83% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 24 arviointiin. 299 käyttäjästä 40% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 12 arvostelun perusteella elokuva on saanut 72 pistettä sadasta mahdollisesta. Internet Movie Databasen 1 289 käyttäjää on antanut elokuvalle keskiarvon 6,3/10.

Bella addormentata julkaistiin Italiassa niin DVD:lle kuin blu-rayllekin 6. maaliskuuta 2013. Elokuva julkaistiin Ranskassa DVD:lle 4. syyskuuta 2013 ja Yhdysvalloissa 28. lokakuuta 2014.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas / ehdokkaat TulosNastro d’argento  Nastro d’argenton erikoispalkinto roolisuorituksesta  Toni Servillo   Paras ohjaaja  Marco Bellocchio   Paras miessivuosa  Fabrizio Falco   Paras miessivuosa  Michele Riondino   Paras käsikirjoitus  Marco BellocchioVeronica RaimoStefano Rulli   Paras lavastus  Marco Dentici   Paras äänitys  Gaetano CaritoPierpaolo Merafino  Ciak-aikakauslehden Ciak d’oro  Paras miessivuosa  Roberto Herlitzka   Paras kuvaus  Daniele Ciprì   Paras äänitys  Gaetano CaritoPierpaolo Merafino   Paras leikkaus  Francesca Calvelli  David di Donatello  Paras naissivuosa  Maya Sansa   Paras äänitys  Gaetano CaritoPierpaolo Merafino  Golden Graal  Paras draamamiesnäyttelijä  Fabrizio Falco   Paras draamanaisnäyttelijä  Alba Rohrwacher   IOMA  Paras italialainen elokuva  Marco Bellocchio   Venetsian elokuvajuhlien Brian  Paras elokuva  Marco Bellocchio   Venetsian elokuvajuhlien Marcello Mastroianni  Paras nuori näyttelijä  Fabrizio Falco   Venetsian elokuvajuhlien Cinema Talent  Roolisuoritus  Michele Riondino   Venetsian elokuvajuhlien Kultainen leijona  Paras elokuva  Marco Bellocchio   Venetsian elokuvajuhlien Hopeinen leijona  Paras ohjaaja  Marco Bellocchio   Venetsian elokuvajuhlien tuomariston palkinto  Paras elokuva  Marco Bellocchio   Barin elokuvajuhlien Mario Monicelli  Paras ohjaus  Marco Bellocchio   Barin elokuvajuhlien Ennio Morricone  Paras elokuvamusiikki  Carlo Crivelli   Barin elokuvajuhlien Roberto Perpignani  Paras leikkaus  Francesca Calvelli   São Paulon elokuvajuhlien kriitikoiden palkinto  Paras elokuva  Marco Bellocchio   Haifan elokuvajuhlien Kultainen ankkuri  Paras elokuva  Marco Bellocchio  

 Lähteet 

 Aiheesta muualla 


 Bella addormentata Archivio del Cinema Italianossa 
 Bella addormentata AlloCinéssä 
 Bella addormentata Rotten Tomatoes -sivustolla 
 Bella addormentata Metacriticissä 

Luokka:Vuoden 2012 italialaiset elokuvat
Luokka:Italialaiset draamaelokuvat
Luokka:Vuoden 2012 ranskalaiset elokuvat
Luokka:Ranskalaiset draamaelokuvat
Luokka:Tositapahtumiin perustuvat elokuvat